stanford-oval/wikipedia huggingface dataset:
מערכת ניהול חבילות

| --- | --- |

 קטגוריה:  תוכנה 
 
מערכת ניהול חבילות (מכונה גם מנהל חבילות) היא תוכנה המאפשרת לבצע אוטומטית התקנת והסרת חבילות תוכנה, וכן עדכונן והגדרתן. מנהל החבילות מהווה יתרון בעת התקנת תוכנה בשל טיפולו בתחומי תאימות התוכנה לפלטפורמה עליה היא מותקנת, גרסתה, ומניעת בעיות נוספות. המערכת מתכתבת על-פי-רוב עם בסיס נתונים תוכנתי העשוי להכיל מאות ואף אלפי חבילות תוכנה.
המערכת קיימת לרוב במערכות הפעלה מבוססות לינוקס או דמויות יוניקס (כגון הומברו ב-macOS) ומהווה חלק אינטגרלי מהן. המערכת קיימת בדרך-כלל במערכות הפעלה התומכות כברירת מחדל בתפעול המחשב בצורה זו, ללא התקנה עצמאית של תוכנות, אך חלקן אינו חיוני ורק תורם לנוחות המשתמש.
מנהלי חבילות נפוצים בסביבת יוניקס:
מנהל החבילות pkgsrc, או בקיצור pkg. מנהל חבילות זה נפוץ בעיקר בהפצות BSD, דוגמת NetBSD/FreeBSD, אך נפוץ גם בסולאריס ובמקינטוש.
מערכת APT לניהול חבילות deb בהפצת הלינוקס דביאן ונגזרותיה (אובונטו, לינוקס מינט וכדומה).
מנהל החבילות YUM שמאוחר יותר הוחלף ב-DNF לניהול חבילות RPM בהפצת הלינוקס פדורה וב-Red Hat.
pacman, מנהל החבילות של ארץ' לינוקס ושל מנג'רו לינוקס.
Portage, מנהל החבילות של ג'נטו לינוקס.
Zypper, מנהל החבילות של הפצת הלינוקס openSUSE לניהול חבילות RPM.
Snap, מערכת אריזה ופריסה של חבילות תוכנה שפותחה על ידי קנוניקל.
"חנויות האפליקציות" השונות (Mac App Store, Google Play ו-Microsoft Store).
ראו גם

מרכז התוכנה של אובונטו
V/H/S/Beyond

| --- | --- |

כרזת הסרט באנגלית
 בימוי:  ג'ורדן דאוני (חסידה) כריסטיאן וג'סטין לונג (תינוקות פרוותיים) ג'סטין מרטינז (אנ') (חיה ותן לצנוח) ואל פר (אשת החלומות) קייט סיגל (אנ') (נוסעת סמויה) ג'יי צ'יל (אנ') (חטיפה/תזוזה - סיפור המסגרת)
 הופק בידי:  ג'וש גולדבלום בראד מיסקה (אנ') ג'יימס האריס מייקל שרייבר
 תסריט:  ג'ורדן דאוני (חסידה) קווין סטיוארט (חסידה) כריסטיאן לונג (תינוקות פרוותיים) ג'סטין לינג (תינוקות פרוותיים) ג'סטין מרטינז (חיה ותן לצנוח) בן טרנר (חיה ותן לצנוח) וירט פל (אשת החלומות) אוון דיקסון (אשת החלומות) מייק פלנגן (נוסעת סמויה) ג'יי צ'יל (חטיפה/תזוזה - סיפור המסגרת)
 עריכה:  ג'ורדן דאוני (חסידה) ג'יי צ'יל (חטיפה/תזוזה - סיפור המסגרת) טניה צ'אבריה טום נויוול בנג'מין איי. טרנר
 מוזיקה:  ניק סול (חסידה) ג'יי צ'יל (חטיפה/תזוזה - סיפור המסגרת)
 צילום:  טאפן באסו (אשת החלומות) אלכסנדר צ'יניסי מייק מקלפלין (חטיפה/תזוזה - סיפור המסגרת) קווין סטיוארט
 מדינה:  ארצות הברית הודו
 חברת הפקה:  Shudder Original Films (אנ') Bloody Disgusting (אנ') Cinepocalypse Studio71
 חברה מפיצה:  Shudder
 שיטת הפצה:  וידאו על פי דרישה
 הקרנת בכורה:  20 בפסטמבר 2024 (Fantastic Fest (אנ'))
 משך הקרנה:  114 דקות
 שפת הסרט:  אנגלית הינדי
 סוגה:  סרט אימה על-טבעי אנתולוגיה Found Footage
 סרט קודם:  V/H/S/85
 דף הסרט ב־IMDb
V/H/S/Beyond הוא סרט אימה על-טבעי אנתולוגי המצולם בטכניקת Found Footage משנת 2024. הסרט הוא הסרט השביעי בסדרת סרטי V/H/S (אנ') והתשיעי בסך הכל (כולל הסרטים "Siren" ו-"Kids vs. Aliens (אנ')") בסדרה. הסרט מורכב מחמישה סרטים קצרים שנוצרו על ידי ג'ורדן דאוני, כריסטיאן וג'סטין לונג, ג'סטין מרטינז (אנ'), ויראט פל, קייט סיגל (אנ') וג'יי צ'יל (אנ'). הסרט הוקרן לראשונה בפסטיבל "Fantastic Fest (אנ')" ב-20 בספטמבר 2024 ולאחר מכן הופץ בשירות הסטרימינג Shudder (אנ') ב-4 באוקטובר 2024.
עלילה

הסרט מורכב מחמישה סרטים הקצרים המאוגדים תחת סיפור מסגרת בצורה של סרט תיעודי אליו מתראיינים אנשים מתחומי העל טבעי והאפקטים החזותיים.
עלילה > חטיפה / תזוזה - סיפור המסגרת

בוים ונכתב על ידי ג'יי צ'יל (אנ').
בשנת 2021, גולש אנונימי מהאתר Reddit טוען שברשותו שתי קלטות וידאו אותן הוא רכש בשוק פשפשים ולטענתו, מצויות בהן הוכחות למפגשים עם חוצנים. הקלטות מוצגות בתמונות ונקראות "הוכחה 1" ו-"הוכחה 2" בהתאמה. ג'יי צ'יל מקבל אימייל אנונימי עם קטע מהקלטות שנערך מווידאו לקובץ דיגיטלי. הקטע עוקב אחר סיפורו של "בית פרינגטון", מקום שהפך למושא לאגדות אורבניות בקנדה. בתחילת שנות ה-2000, קבוצה שחוקרת את העל טבעי אספה הוכחות לקיומו של חוצן בצבע אפור. אחד המומחים, מיטץ' הורוביץ (אנ') טוען שבמידה ונמצא קיום לחוצנים, כל מה שאנחנו מכירים עומד להשתנות.
עלילה > חסידה

בוים על ידי ג'ורדן דאוני.
נכתב על ידי ג'ורדן דאוני וקווין סטיוארט.
במהלך גל היעלמויות של תינוקות, יחידה משטרתית בשם "W.A.R.D.E.N" נפגשת מאוחר בלילה לאחר שחבריה איתרו את המיקום בו נמצאים התינוקות הנעדרים בזכות מעקב אחר גבר מסתורי שחטף את אחד התינוקות. היחידה מצרפת למפגש את החבר הטרי בה, סאגורה, עליו הם מצווים לצלם את כל אירועי הלילה. חבר נוסף בשם אי.טי מתברר להיות אביו של אחד התינוקות שנעלמו.
היחידה נוסעת לבית רעוע, שם הם מוצאים אדם דמוי זומבי האוחז במסור שרשרת. היחידה, שלא מתרגשת מהעל טבעי, עוקבת אחר הגבר לבית ולאחר מכן פורצת לתוכו. אי.טי נתקל בחוט שמחובר למספר בקבוקי זכוכית, מה שגורם לבקבוקים לזוז והרעש מושך מספר זומבים אל עבר הקבוצה, להם הם קוראים "ברודרס" (באנגלית: Brooders). היחידה מצליחה להבריח את הברודרים ומתוך כעס, אי.טי שועת לבדו לקומה העליונה של הבית לאחר ששמע בכי של תינוק. בקומה השנייה, שאר הקבוצה מוצאת מטאור שנופץ והתרסק בבית דרך הגג ומסיקה שמה שהיה בתוך המטאור אחראי לברודרים. הקבוצה מבחינה שלכל ברודר יש פלסטר על מצחו שמכסה חור בגולגולותיהם. סאגורה מכוון את המצלמה לתוך חור בראשו של אחד הברודרים והקבוצה מבחינה שאין להם מוח.
הקבוצה מבחינה בחור בקיר ומבקשת מסאגורה לכוון את המצלמה דרכו ולראות מה יש בצד השני. הקבוצה שומעת את אי.טי צורח מכאבים ולאחר מכן מזיזים את המצלמה במהירות לאחר שיצור דמוי אנוש מביט בה מקרוב. הקבוצה מסיקה שהיצור נמצא בקומה העליונה ועולים לקומה השלישית. אך מגלים שהדרך אליה נחסמה. הקבוצה מחליטה להשתמש במסור השרשרת של אחד הברודרים כדי לפרוץ את הקומה השלישית. כשהם מצליחים להשיג את המסור, מספר ברודרים מתעוררים לחיים ותוקפים את הקבוצה, אך אחד מחברי הקבוצה, יוברט משתמש במסור כדי להכניע אותם.
הקבוצה משתמשת במסור כדי לפתוח את הקומה השלישית שם, הם מוצאים יצור דמוי אנוש שר שיר ערש לתינוק. הקבוצה צופה בזמן שהיצור לוקח את התינוק לאחד החדרים. לאחר מכן, הקבוצה עולה לעליית הגג ומוצאת בה מספר עריסות שבכולן נמצאים התינוקות הנעדרים, כשעל פניו של אחד מהם מתחיל לצמוח מקור. קרוב לשם, חייזר דמוי חסידה נצפה אוכל את מוחו של אי.טי, לאחר מכן משלשל את חתיכות המוח של אי.טי ממקורו לפיו של אחד התינוקות. הקבוצה מתחילה לירות בחסידה וסאגורה מותקף על ידי אי.טי, שהפך לברודר ולאחר מכן מוכנע על ידי החסידה.
שאר הקבוצה הורגת את אי.טי ולכאורה הורגת גם את החסידה. הקבוצה עוזרת לסאגורה הפצוע לעמוד על רגליו והוא שואל "אז איך זה מרגיש?". הקבוצה מבטיחה לו שהוא לא ימות, אבל הוא מתקן אותם ומשיב "לא, התכוונתי, איך זה מרגיש להיות כמוכם. לצוד מפלצות", מה שחושף שהיחידה נתקלה באירועים כאלו בעבר. הקבוצה מחליטה שעדיף לא להסביר להוריי התינוקות מה עלה בגורל ילדיהם. רגע לפני שהקבוצה עוזבת, אחד החברים בה מבחין שהחסידה נושמת ולאחר מכן רומס את ראשה והורג אותה. לבסוף, הקבוצה מצלמת תמונה בה מופיעה גופתה של החסידה והסרט מסתיים.
עלילה > חטיפה / תזוזה - סיפור המסגרת

בשנות ה-50, משפחה של מהגרים סינים עשירים מגיעה לעיר טורונטו שבקנדה ורוכשת בית שנבנה בסוף התקופה הוויקטוריאנית. בשנות ה-80, האב והאם מתו והורישו את הבית לבן הגדול, שמעמיד אותו למכירה עשור לאחר מכן ולבסוף נעלם. במהלך תקופת שהותו בבית, הבן הגדול חווה סיוטים ושיער שהבית רדוף או שנמצאים בו זרים מסתוריים (המילה "חייזר" לא נאמרת בסרט). כדי להוכיח שהוא לא משוגע, הבן הגדול מציב שתי מצלמות כדי לתעד את ההתרחשויות המוזרות בבית.
עלילה > אשת החלומות

בוים על ידי ויראט פל.
נכתב על ידי ויראט פל ואוון דיקסון.
שני צלמי פפראצי ממומבאי, ארנב וסונו מתבקשים לצלם שחקנית בוליוודית מפורסמת בשם טרה. ארנב שונא סלבריטאים מכיוון שהוא חלם להיות אחד כזה בעצמו, מה שרומז שעבודתו כצלם פפראצי היא הדבר הכי קרוב שיש לו לתחום. השניים מתגנבים לסט הצילומים של סרטה הבא של טרה, שמופרע לפתע לאחר שמנהלה של טרה זועם על הבמאי מפאת כמות הטייקים ודורש שטרה תצא להפסקה.
לאחר שעזבו את הסרט, ארנב מתגנב לקראוון שלה ומתחבא בארון. טרה נכנסת לקראוון ביחד עם המנהל שלה, שם הוא מתחיל לפרק אותה. ארנב חושף את עצמו בטעות לאחר שהוא מוצא בתוך הארון קערה עם פנים אנושיות. בינתיים, סונו, שנמצא בחוץ, מאזין לשיחת טלפון אותה עורך מנהלה של טרה המצהיר שהיא תכף תתעורר. ארנב מנסה להיות אמפתי כלפי טרה ומסביר לה שאסור לה לתת לאנשים אחרים לעשות בה כרצונם. נרגשת מהמילים של ארנב, טרה חושפת שהיא בעצם אנדרואיד ותולשת את פניה, מצהירה שהיא תיקח את פניו של ארנב ותסתתר בעולם כאזרח פשוט.
בזמן שטרה רודפת אחרי ארנב, טרה הורגת את מנהלה, שנרמז שהוא זה שיצר אותה בכך שהיא יורקת חומצה על פניו. לאחר מכן טרה רודפת אחרי שאר האנשים באולפן. היא הורגת את במאי הסרט בעזרת תלישת מעיו מגופו ולאחר מכן מחשמלת את השאר בעזרת ברקים אדומים. לאחר שתלשה את לבו של אחד מהאנשים באולפן, טרה הורגת את סונו בעזרת הוצאת עיניו ממקומן ולאחר מכן הורגת את ארנב ותולשת את זרועותיו ופניו. טרה ממקמת את פניו של ארנב על שלה ולאחר מכן תוקפת עיתונאים שהמתינו מחוץ לאולפן.
עלילה > חטיפה / תזוזה - סיפור המסגרת

הורוביץ מסביר שהדרך שבה החייזרים נראים הפכה למקובעת אצלנו לאחר פרסום הספר "Communion (אנ')" מאת וויטלי סטרייבר (אנ'), מכיוון שהוא היה האחד שהביא את האפורים לתודעה הציבורית. הורוביץ ממשיך ומסביר שאותה הדרך היא זו שהובילה אותנו לחשוב שאולי אנחנו לא לבד בייקום ושאולי "המבקרים שלנו לא רוצים בטובתנו".
עלילה > חיה ותן לצנוח

בוים על ידי ג'סטין מרטינז (אנ').
נכתב על ידי בן טרנר וג'סטין מרטינז (אנ').
זאק חוגג את יום הולדתו ה-30 עם אשתו ג'ס, חברו הטוב ביותר לוגאן ומכרים נוספים בצניחה חופשית ממטוס. רגע לפני הקפיצה מהמטוס, החבורה מבחינה בספינת חלל ובמטוסי קרב שועטים אחריו. חייזר קופץ מספינת החלל שלו אל עבר המטוס בו החבורה נמצאת לפני שספינת החלל מתנגשת במטוס, מה שגורם לחלק מהנוכחים ליפול ממנו אל עבר מטע תפוזים, אך חלקם לא שורדים את הנפילה.
בזמן שהוא באוויר, זאק מבחין בחייזר שוחט את אחד האנשים. זאק פותח את המצנח שלו ושורד את הנפילה, אך מגלה שלוגאן, שהיה קשור אליו איבד את ראשו בעקבות פתיחת המצנח. זאק מתאחד עם ניצולים נוספים ומחפש אחר ג'ס, אך חייזר לפתע תוקף את הקבוצה. חבריו של זאק נהרגים והאחרון מוצא את גופתה של אשתו, שנהרגה על ידי חייזר קודם לכן.
זאק מצליח לברוח מהמטע, עולה על משאית של חקלאי ודורש שהם יעזבו את המקום. החקלאי מאיים על זאק שיעזוב את המקום, אך הוא מותקף על ידי חייזר והרובה שברשותו יורה בטעות על ידו של זאק וכורת אותה. חייזר נוסף תוקף את זאק בעזרת אור שבוקע ממצחו ולאחר מכן נעלם. זאק מנסה לברוח מהמקום במשאית, אך המשאית לפתע מתרוממת לאוויר כשהוא בתוכה. המשאית נכנסת לספינת החלל. בזמן שהחייזרים בתוכה תוקפים את זאק, המצלמה לפתע עוצרת וגורלו של זאק נותר לא ידוע.
עלילה > חטיפה / תזוזה - סיפור המסגרת

בזמן שקטע המציג ספינת חלל מופעל, הורוביץ מסביר לצופים את המשיכה שלו לחייזרים ועצמים בלתי מזוהים, אך אומר שאין לו מספיק ניסיון כדי לחקור אותם. הסרט לאחר מכן נחתך ומציג שני יוטיוברים בשם ניקו פרינגר וסאם גורסקי שמתפעלים את ערוץ היוטיוב "Corridor Digital (אנ')" בו הם מנתחים אפקטים דיגיטליים. השניים מסבירים שאם סרטון של חייזרים מוצג בצורה מטושטשת לצופה, הסרטון מאבד מהאמינות שלו. למרות זאת, השניים מביעים התעניינות בסוגים כאלה של סרטים.
עלילה > תינוקות פרוותיים

בוים ונכתב על ידי כריסטיאן וג'סטין לונג.
בקי מנהלת פנסיון לכלבים בשם "בית החלומות של הכלבלב" ושומרת בביתה פוחלצים של כלבייה הקודמים. קבוצת אקטיביסטים למען בעלי חיים מחליטה לשלוח אל הפנסיון של בקי את סטיוארט ואנג'לה, שני חברים בקבוצה, יחד עם כלבו של מיילס (מנהיג הקבוצה), פיקלס (בעברית: חמוצים) על מנת שאלו יתעדו את המקום וידווחו על התעללות בבעלי חיים. בקי מכניסה את השניים לבית ומראה להם את השירותים שהיא מציעה. בקי מסבירה שהיא מפחלצת את כלביה מכיוון שהיא לא מסוגלת מבחינה רגשית לקבור אותם.
אחד הכלבים, גרי נעדר, אך בקי מסבירה שיש לה תוכניות אחרות עבורו מכיוון שהוא מת כשניסה להגן עליה. למרות זאת, בקי מגלה במהרה את תוכניתם של סטיוארט ואנג'לה. סטיוארט ואנג'לה פוגשים את אחיה של בקי, בו שכמעט ולא מדבר. בקי מובילה את סטיוארט ואנג'לה אל המרתף, שם הם מגלים לחרדתם שאנשים נוספים באו כדי לדלות מידע על הבית ובקי לכדה אותם ומתכוונת להפוך אותם (בעזרת ניתוח) ליצור הנראה כהכלאה בין אדם וכלב.
מיילס ושאר הקבוצה מתכננת לפרוץ לבית (הם מסרבים להתקשר למשטרה מכיוון שהם לא סומכים עליהם), אך נלכדים על ידי בקי. בקי משתמשת בשני "כלבים" (הכלאות) בשם גרי ואברהם, שעברו שטיפת מוח על ידה והם טובחים בחברי הקבוצה. בסוף הסרט, גנב מתכנן לגנוב חבילות שנמצאות מחוץ לביתה של בקי, אך "גרי" הורג אותו.
עלילה > חטיפה / תזוזה - סיפור המסגרת

סרט ביתי ישן מתנגן והורוביץ מסביר שבתקופת המלחמה הקרה, הציבור ראה בחייזרים כ-"פולשים", מפאת הפופולריות של תסכית הרדיו "מלחמת העולמות" מאת אורסון ולס, שגרם להיסטריה המונית. פרינגר וגורסקי לאחר מכן מספרים על הסרטונים הפרודיים שהם עשו שנועדו ללעוג לחברה "בוסטון דיינמיקס" ובהם נראים רובוטים שעוברים התעללות על ידי בני אדם. הסרטונים היו כל כך משכנעים עד שאנשים שלחו איומים ברצח לחברי צוות בבוסטון דיינמיקס במחשבה שהסרטונים אמיתיים. הורוביץ מספר שלמרות שהסרטונים הופרכו, עדיין יש כאלו שמאמינים בהם בלב שלם.
עלילה > נוסעת סמויה

בוים על ידי קייט סיגל (אנ').
נכתב על ידי מייק פלנגן.
היילי היא אישה שעזבה את בעלה ובתה, מתעדת את עצמה מחפשת חייזרים במדבר מוהאבי. היילי מראיינת אנשים שטענו שהם ראו אורות בשמיים. בלילה, היילי מבחינה באור שיורד מהשמיים. היא הולכת לבדוק את מקור האור ומוצאת ספינת חלל, אליה היא נכנסת.
בספינה, היילי נחתכת ולפתע מכונה מולקולרית צצה ומטפלת בפצעיה. היילי לומדת שלמרות שהמכונה מטפלת בה, היא מזריקה אל גופה מוטציות מאחר שבתוך הספינה נמצאים בעלי חיים ששמורים בהקפאה קריוגנית במטרה שהחייזרים יוכלו להעתיק את ה-DNA שלהם. לאחר שהיא מסתתרת מחייזר שנמצא על הספינה, היילי מסיקה שאין לה דרך לברוח החוצה.
המכונה צצה שוב ומטפלת בפצעיה של היילי, ולפתע הספינה מאיצה במהירות האור אל מחוץ לכוכב. בעקבות המהירות, היילי "נזרקת" ברחבי הספינה ולאחר מכן המכונה צצה ומטפלת בה כל פעם מחדש. הסרט מסתיים כשהיילי סובלת ממספר רב של מוטציות בגופה (מכיוון שלמכונה אין DNA אנושי במאגר שלה, אלא רק של בעלי חיים ולכן היילי נראית כמעין שילוב מעוות בין בעלי חיים שונים) ונפצעת בשנית, מה שגורם למכונה לרפא אותה שוב וכן הלאה.
עלילה > חטיפה / תזוזה - סיפור המסגרת

הסרט מציג את הורוביץ, פרינגר, גורסקי וכתב בשם בריאן בייקר מעיתון "Superstitious Times". יוצרי הסרט שילבו קטעים משתי הקלטות לקטע אחד. בזמן שהם צופים בקטע, המומחים נותנים את חוות דעתם ומתארים את המתרחש. לאחר שסיימו לדון עליו, הקטע מוצג לצופים. הסרטון מוצג ללא מלל והמומחים לא יכולים לקבוע האם הוא אותנטי או זיוף.
הסרטון מציג את הבן הגדול של משפחת המהגרים ישן במיטתו בזמן שחייזר נכנס לחדר השינה, מסיר מבטנו של הבן הגדול חפצים דמויי ביצים ולאחר מכן דוחף את המצלמה לגרונו של הבן.
שחקנים > חטיפה / תזוזה - סיפור המסגרת

בריאן בייקר.
טרוור דוו.
גרי אנג.
סאם גורסקי (אנ')
ניקו פרינגר (אנ')
וורן וויכמן (אנ')
מיטץ' הורוביץ (אנ')
שחקנים > חסידה

טום האלום - ברום.
ג'יימס סי. ברנס - יוברט.
ג'ולין אנדרסון - בנט.
טיילר ג'וזף אנדרוז - איווי.
וואס פרובאטיקס - אי.טי.
פיליפ אנדרה בוטלו - סאגורה.
מורגן לי. צ'אנסלין - ברודר ענק.
דיין דילייגרו (אנ') - החסידה.
כריס פייג' - ברודר.
אלן מקססון - ברודר.
בליין מקג'י - ברודר.
מורגן מקג'י - ברודר.
סוזי אוסאג' - שדרנית רדיו.
שחקנים > אשת החלומות

נמרטה שאטה - טרה.
סאיינדיפ סנגופטה - ארנב.
רוהאן ג'ושי - סונו.
אשווין מושהרן - המנהל של טרה.
ריקין סייגל - גיפי.
פרהאן סייד - במאי.
סווטי ג'יין - פארי.
ויראט פל - בוס.
שחקנים > חיה ותן לצנוח

בובי סלסקי - זאק.
רהט וולינגטון - לוגאן.
ג'רי קמפיסי - נואה.
ביקס קריגר - בריטני.
האנה מק'ברייד - ג'ס.
סקיפ הוולנד - סקיפ הטייס.
ג'ף טרנר - אחיינו של סקיפ.
דומיניק סטאר - קופצת ממטוס.
ג'רד טראווינו - המדריך של ג'ס.
מאט טרמל - מדריך פצוע.
פליפה קורטז מונוז - מדריך בטיסה.
נייט שיין - אדם בלי רגליים.
סבסטיאן רד - מדריך בטיסה.
מייק פרגוסון - חקלאי.
שחקנים > תינוקות פרוותיים

ליבי לטלו - בקי.
מת'יו לייטון - סטיוארט.
בריידן ברונר - אנג'לה.
קווין בוהלבר - מיילס.
פיליפ לונדקוויסט - בו.
טרוור רייט - אברהם.
קמרון קרוגמן - פאט.
ג'נה מקארתי - כריסטינה.
סיוון גנייר - סאם.
ויליאם גרנילו - גרי.
שחקנים > נוסעת סמויה

אלאנה פירס (אנ') - היילי.
ג'וש גולדבלום - מקומי.
בומר פייט - מקומי.
יוריצי בויורקז - מקומי.
קצלי בויורקז - ילדה.
תיאודורה פלנגן - הבת של היילי.
ג'ואי וילסון - חייזר.
הפקה

באוקטובר 2023 בפסטיבל New York Comic Con (אנ') הוכרז שסרט שביעית בסדרת "V/H/S" נמצא בפיתוח. כל אחד מהסרטים הקצרים בעל מוטיב של מדע בדיוני בהשראת סרטים אחרים שהשתמשו המוטיב ועלילתם מתקיימת בחלל החיצון כגון "ג'ייסון X (אנ')", "לפרקון 4 (אנ')", "מעורר השאול: שושלת (אנ')", "דרקולה 3000 (אנ')" ו-"אמיטוויל בחלל". ג'וש גולדבלום, בראד מיסקה (אנ') וג'יימס האריס שימשו כמפיקים. ההפקה היא תוצאה של עבודה משותפת בין חברות ההפקות "Shudder Original Films", "Bloody Disgusting (אנ')", "Cinepocalypse" ו-"Studio71".
ביולי 2024, Bloody Disgusting הכריזו שבמאיי הסרט יהיו ג'ורדן דאוני, כריסטיאן וג'סטין לונג, ג'סטין מרטינז, ויראט פל וקייט סיגל. מייקל שרייבר שימש כמפיק נוסף. במקור, קייט סיגל תכננה ליצור סרט קצר שיהיה מחזמר. לאחר שהרעיון נכשל, סיגל רצתה לעשות משהו בהשראת החבובות ואף הציעה לערב את בריאן הנסון (אנ') בפרויקט, אך גם רעיון זה נגנז. בסופו של דבר, סיגל התייעצה עם בעלה, מייק פלניגן והשניים הסכימו כיצד ייראה הסרט הקצר.
הפצה

הסרט הוקרן לראשונה בפסטיבל "Fantastic Fest (אנ')" ב-20 בספטמבר 2024 ולאחר מכן הופץ בשירות הסטרימינג Shudder (אנ') ב-4 באוקטובר 2024.
ביקורות

האתר Rotten Tomatoes העניק לסרט ציון של 90% טריות על סמך 50 ביקורות.
האתר Metacritic העניק לסרט ציון של 65/100 על סמך 8 ביקורות.
סרט המשך

בפסטיבל קומיק-קון ניו יורק בשנת 2024 הוכרז שסרט המשך בשם "V/H/S/8" עתיד לצאת בשנת 2025.
הערות שוליים

↑  Brad Miska, The Next ‘V/H/S’ Goes Sci-Fi; Shudder Reveals Seventh Installment at New York Comic Con!, Bloody Disgusting!, ‏2023-10-13 (באנגלית אמריקאית)
↑  William Earl, ‘V/H/S/Beyond’ Set to Feature Segments From Kate Siegel and Mike Flanagan, Justin Long and More (EXCLUSIVE), Variety, ‏2024-07-10 (באנגלית אמריקאית)
↑  Britta DeVore, You Will Never Believe Kate Siegel's Original Idea For ‘V/H/S/Beyond’, Collider, ‏2024-10-11 (באנגלית)
↑  John Squires, ‘V/H/S/Beyond’ Coming to Shudder This Halloween; Meet the Directors, Bloody Disgusting!, ‏2024-07-10 (באנגלית אמריקאית)
↑  Matt Grobar, Fantastic Fest Unveils 2024 Lineup Featuring ‘Terrifier 3,’ ‘Apartment 7A,’ ‘Anora,’ ‘Never Let Go’ & More, Deadline, ‏2024-08-15 (באנגלית אמריקאית)
↑  V/H/S/Beyond | Rotten Tomatoes, www.rottentomatoes.com (באנגלית)
↑  V/H/S/Beyond Reviews, www.metacritic.com (באנגלית)
↑  John Squires, Shudder Officially Announces ‘V/H/S/8’ for 2025 Release!, Bloody Disgusting!, ‏2024-10-19 (באנגלית אמריקאית)
סוניה דוויל

| --- | --- |

דוויל, מרץ 2018
 לידה:  24 בספטמבר 1993  (בת 31) שאמונג, ניו ג'רזי, ארצות הברית
 שם במה:  סוניה דוויל דריה ברנאטו
 משקל:  59 ק"ג
 גובה:  1.70 מטר
 מקום מגורים:  לוס אנג'לס, קליפורניה, ארצות הברית
 לאום:  אמריקאי
 קריירה מקצוענית:  30 בדצמבר 2015 – הווה (9 שנים)
 מאמנים:  בוקר טי בילי גאן ליטה WWE Performance Center
דריה ברנאטו (באנגלית: Daria Berenato; נולדה ב-24 בספטמבר 1993), הידועה יותר בשם הבמה שלה, סוניה דוויל היא מתאבקת אמריקאית, הידועה מתקופתה בארגון ההיאבקות WWE.
ביוגרפיה

ברנאטו נולדה בשאמונג, ניו ג'רזי ובגיל 17 החלה להתאמן ולהתחרות ב-MMA. דריה בעלת מאזן של שני ניצחונות והפסד אחד.
קריירת היאבקות מקצועית > WWE > Tough Enough ו-NXT‏ (2015–2017)

ביוני 2015 ה-WWE הכריזו על שלושה עשר מתאבקים שיתחרו בעונה השישית של Tough Enough. ברנאטו הייתה המודחת השלישית מהתוכנית, מה שהציב אותה במקום האחד עשר הכולל.
ב-28 באוקטובר 2015 ברנאטו חתמה על חוזה עם ה-WWE ונשלחה למחלקת הפיתוח של הארגון, לתוכנית NXT כדי להתאמן. את הופעת הבכורה שלה בזירה ערכה חודשיים מאוחר יותר נגד ניה ג'קס, אך ברנאטו הפסידה. את הופעת הבכורה בטלוויזיה ערכה ב-17 באוגוסט בפרק של NXT בקרב שלוש על שלוש ביחד עם מנדי רוז ואלכסה בליס נגד כרמלה, ליב מורגן וניקי קרוס, גם בקרב זה קבוצתה של ברנאטו הפסידה. לאחר מכן נעדרה מהמרקע לתקופה של שלושה חודשים וחזרה ב-23 בנובמבר שוב להפסד בקרב שלוש על שלוש ביחד עם בילי קיי ופייטון רויס נגד אלייה, אמבר מון וליב מורגן. ב-21 בדצמבר התחרתה ברנאטו בקרב היחידים הראשון שלה כאשר הפסידה לבילי קיי לאחר הסחת דעת מצידה של רויס. ב-3 במאי 2017 חזרה ברנאטו ל-NXT תחת שם במה חדש - סוניה דוויל והתחרתה בקרב באטל רויאל, שקבע מי המועמדת לאליפות הנשים של NXT. דוויל הודחה על ידי אותן קיי ורויס. לאחר מכן, דוויל התחילה ברצף ניצחונות על מתאבקות כמו לייסי אוואנס, ג'נה ואן במל, רייצ'ל אוורס וזאדה. לאחר עוד תקופת היעדרות קצרה חזרה דוויל ב-18 באוקטובר להתחרות בקרב משולש נגד רובי ריוט ואמבר מון אשר קבע את זהות המעפילה לקרב המרובע שנערך על אליפות הנשים הפנויה באירוע NXT TakeOver: WarGames. בקרב זה מנצחת הקרב הייתה אמבר מון.
קריירת היאבקות מקצועית > WWE > תחרות יחידנית ותפקיד סמכותי (2020–היום)

לאחר שרוז הייתה מעורבת בעלילה רומנטית עם אוטיס ודולף זיגלר בשנת 2020, נחשף ב-3 באפריל בפרק של התוכנית סמאקדאון, שדוויל הייתה אחראית ביחד עם זיגלר להרחקת אוטיס מרוז. דוויל ליוותה את אותו זיגלר לקרב שלו מול אוטיס בלילה השני של האירוע רסלמניה 36, שנערך ב-5 באפריל, כשבמהלך הקרב היא הותקפה על ידי אותה רוז; בקרב זה, אוטיס היה בצד המנצח, כשלאחר הקרב, אוטיס ורוז התנשקו בזירה. מאוחר יותר באותו החודש, דוויל נשבעה להרוס את חייה של רוז, כשב-8 במאי, דוויל גברה על מנדי רוז. שבועיים לאחר מכן, דוויל ודולף זיגלר גברו על מנדי רוז ואוטיס בקרב זוגות מעורב. בחודש יולי, דוויל תקפה את רוז מאחורי הקלעים ואף גזרה חלק משיערה של האחרונה. השתיים היו אמורות להתמודד זו מול זו בקרב שיער נגד שיער באירוע סאמרסלאם, אך עקב החובה של דוויל להיות נוכחת בבית המשפט לאחר ניסיון חטיפה בביתה, עורך דינה הציע לה לא לגזור את שיערה, לכן התניית הקרב ביניהן שונתה לקרב ללא פסילות המפסידה עוזבת את ה-WWE. בקרב זה, שנערך ב-23 באוגוסט, דוויל הפסידה וכתוצאה מכך נאלצה לעזוב את הארגון. לאחר הפסד זה, היא נעדרה מן המרקע.
ב-1 בינואר 2021 בפרק של התוכנית סמאקדאון, דוויל חזרה ל-WWE. לאחר מכן, היא קיבלה תפקיד סמכותי כעוזרת של בכיר הנהלת הארגון, אדם פירס במותג סמאקדאון. בנוסף, היא החלה להופיע במותג Raw, כשקיבלה החלטות בעצמה ואף ביטלה את השעייתה של שארלוט פלייר לאחר שפירס היה אחראי להשעיה זו ואף הוסיפה אותה לקרב על אליפות הנשים של Raw באירוע רסלמניה באקלאש. באוגוסט 2021, היא הייתה מעורבת בפיוד עם נעמי, פיוד שהתפתח בעקבות העקשנות של נעמי לקבל קרבות. ב-28 בינואר 2022 בפרק של התוכנית סמאקדאון, דוויל הפסידה בקרב יחידים לנעמי. באירוע תא ההדחות, שנערך ב-19 בפברואר, דוויל יחדיו עם שארלוט פלייר הפסידו לנעמי ורונדה ראוזי. ב-4 במרץ בפרק של התוכנית סמאקדאון, דוויל הפסידה בקרב יחידים לרונדה ראוזי כתוצאה מהכנעה. ב-16 במאי בפרק של התוכנית Raw, דוויל הפסידה לאלכסה בליס. ב-22 ביולי, דוויל הפסידה לראקל רודריגז. ב-9 בספטמבר בפרק של התוכנית סמאקדאון, דוויל הפסידה לרונדה ראוזי כתוצאה מהכנעה. ב-12 בספטמבר בפרק של התוכנית Raw, דוויל הפסידה לביאנקה בלאייר בקרב שאינו היה על תוארה של האחרונה. ב-3 בפברואר 2023 בפרק של התוכנית סמאקדאון, דוויל כשלה בניסיונה לזכות באליפות הנשים של סמאקדאון לאחר שהפסידה לאלופה, שארלוט פלייר.
חיים אישיים

ברנאטו היא לסבית, מה שהופך אותה למתאבקת המוצהרת הראשונה מקהילת הלהט"ב בארגון ה-WWE.
ב-1 במרץ 2023, דווח שברנאטו נעצרה בניו ג'רזי בגין החזקת נשק שלא כדין.
הישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-56 מתוך 100 המתאבקות הטובות ביותר לשנת 2020
הישגים בארגון ההיאבקות World Wrestling Entertainment – WWE
אליפות זוגות הנשים של ה-WWE (פעם אחת, נוכחית)  - עם צ'לסי גרין
הערות שוליים

↑  סוניה דוויל חוזרת לסמאקדאון
↑  מנדי רוז ניצחה את סוניה דוויל בקרב המפסידה עוזבת את ה-WWE
↑  דריה ברנאטו בריאיון על כך שהיא עושה היסטוריה בדרך ל-WWE
↑  מתאבקת ה-WWE, סוניה דוויל, נעצרה על החזקת נשק בניו ג'רזי
| --- | --- |
בקרת זהויות :  MusicBrainz: 387d2633-8435-40cd-83ac-5f1c269a0400
אליינה טילקי

| --- | --- |

 לידה:  28 במרץ 2000 (בת 24) טורקיה
 שם לידה:  אליינה טילקי
 מוקד פעילות:  טורקיה
 תקופת הפעילות:  מ-2016
 עיסוק:  זמרת-יוצרת, מפיקה מוזיקלית, מלחינה, פזמונאית
 סוגה:  פופ טורקי • דאנס-פופ
 שפה מועדפת:  טורקית
 כלי נגינה:  קול
 חברת תקליטים:  DMC
 שיתופי פעולה בולטים:  אמרה קאראדומן
 www.aleynatilki.com.tr
 פרופיל ב-IMDb
 
אליינה טילקי (בטורקית: Aleyna Tilki; נולדה ב-28 במרץ 2000) היא זמרת-יוצרת טורקייה, שזכתה להצלחה בין-לאומית לאחר יציאת סינגל הבכורה שלה "Cevapsız Çınlama" משנת 2016. הווידאו קליפ הנלווה שלו צבר למעלה מ-575 מיליון צפיות ביוטיוב והפך לקליפ הטורקי הנצפה ביותר בכל הזמנים.
בשנת 2017 הוציאה את סינגל הסולו הראשון שלה "Sen Olsan Bari", שהצליח לשחזר את הצלחתו של הראשון, בכך שצבר למעלה מ-500 מיליון צפיות ביוטיוב, והקליפ שיצא עבורו הפך לקליפ הארבעים-וארבעה שחצה את רף 100 מיליון הצפיות בזמן הקצר ביותר. בהמשך לכך, הוציאה להיטים נוספים עם הדי ג'יי הטורקי אמרה קאראדומן.
ביוגרפיה

אליינה טילקי נולדה ב-28 במרץ 2000 בטורקיה, ובשנת 2016, כשהיא בת 17 בלבד, החלה את קריירת המוזיקה שלה.